Diari Oficial de la Generalitat Valenciana


Sumari del DOGV 8378, del 07-09-2018 (2018/8293)

RESOLUCIÓ de 5 de setembre de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació a la vaga convocada amb caràcter indefinit a partir del dia 7 de setembre de 2018 a petició del comité autonòmic de l'empresa, en l'empresa Transformacions Agràries, SA (TRAGSA).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8378

Data del DOGV
:   07-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8293


Data del document
:   05-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 5 de setembre de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació a la vaga convocada amb caràcter indefinit a partir del dia 7 de setembre de 2018 a petició del comité autonòmic de l'empresa, en l'empresa Transformacions Agràries, SA (TRAGSA). [2018/8293]  
  
El conseller d'Economia Sostenible, Sectors Productius, Comerç i Treball, i per delegació de firma, la directora general de Treball i Benestar Laboral, en data 5 de setembre de 2018 ha resolt els serveis mínims d'aplicació a la vaga convocada amb caràcter indefinit a partir del dia 7 de setembre de 2018 a petició del comité autonòmic de l'empresa, en l'empresa Transformacions Agràries, SA (TRAGSA).  
  
Als efectes del seu total coneixement, el contingut íntegre de la dita resolució es troba en la següent adreça http://www.indi.gva.es/web/dg-trabajo  
La part dispositiva de la referida resolució de 5 de setembre de 2018, estableix:  
  
Primer  
Als efectes previstos en l'article 10.2 del Reial decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que haurà de prestar el personal afectat mentre dure la situació de vaga convocada amb caràcter indefinit a partir del dia 7 de setembre de 2018, en l'empresa TRAGSA, en els termes que a continuació s'especifiquen:  
  
1. Situacions de preemergència per incendis forestals de nivell 1:  
Tant en les unitats de bombers forestals, com en les autobombes assignades a aquestes unitats, el 50 % dels serveis habituals.  
2. Situacions de preemergència per incendis forestals de nivell 2:  
Tant en les unitats de bombers forestals, com en les autobombes assignades a aquestes unitats, el 60 % dels serveis habituals.  
3. Situacions de preemergència per incendis forestals de nivell 3:  
Tant en les unitats de bombers forestals, com en les autobombes assignades a aquestes unitats, es podrà requerir la presència del 80 % dels serveis habituals.  
Sense perjuí que en cas d'emergència han de quedar cobertes totes les zones que regeix el pla especial d'incendis forestals de la Comunitat Valenciana  
A l'empresa, oït el comité de vaga, correspondrà l'aplicació d'aquests serveis, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, responsabilitzant-se les parts del compliment d'aquests serveis essencials mínims.  
  
Segon  
Els serveis essencials establits en la present resolució no podran ser pertorbats per alteracions o parades del personal designat per a la seua prestació. En cas de produir-se, seran considerats il·legals i els que els ocasionaren incorreran en responsabilitat, que els serà exigida d'acord amb l'ordenament jurídic vigent.  
  
Tercer  
El que disposen els apartats anteriors d'aquesta resolució no suposarà cap limitació dels drets que la normativa reguladora de la vaga reconega al personal en la dita situació no empleat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.  
  
Quart  
Notifiqueu la resolució als serveis competents de la Presidència de la Generalitat, als sindicats convocants i a les subdelegacions del Govern.  
  
Cinqué  
La present resolució tindrà efectes immediats des de la data de la seua notificació a les parts interessades.  
  
Amb la notificació s'advertirà les parts del dret que els assisteix de recórrer contra la present resolució davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els articles 115 i següents de la mencionada llei.  
  
València, 5 de setembre de 2018.- El conseller d'Economia Sostenible, Sectors Productius, Comerç i Treball, p. d. f. (R 27.07.2015, del conseller d'Economia Sostenible, Sectors Productius, Comerç i Treball), la directora general de Treball i Benestar Laboral: Cristina Moreno Fernández.